Príloha 2

II.	Úlohy v pôsobnosti MP SR

A.  AGROPOTRAVINÁRSKY  KOMPLEX

1.  Prijať stratégiu rozvoja exportne orientovaných výrobných odborov a vyhlásiť od roku 2003 konkrétne (1-3) tituly podpory (priamej alebo nepriamej) na zlepšenie kvality a konkurencieschopnosti potravinárskeho priemyslu s uvedením sumy podpory (alebo % bonifikácie úrokov) na 1 program a podnik.
	   Termín: november 2002
	  Zabezpečí: sekcia 500,300
	
Plnenie: Na 33. PVM dňa 14.11.2002 bol schválený materiál „Stratégia vývozu agropotravinárskych komodít“ a následne na 38. PVM dňa 10.12.2002 aj materiál „Rozpracovanie úloh z návrhu štátnych zásahov (opatrení) vo vývoze agropotravinárskych tovarov“. Konkrétna podpora na zlepšenie kvality a konkurencieschopnosti potravinárskeho priemyslu je súčasťou pripravovaného Výnosu MP SR o  investíciách v poľnohospodárstve a potravinárstve na rok 2003.

 2. Vypracovať sektorový operačný program pre poľnohospodárstvo, lesníctvo, rybárstvo a rozvoj vidieka SR na roky 2004-2006, ktorý bude tvoriť súčasť Národného plánu regionálneho rozvoja SR. 
    
	Termín: november 2002	 
	Zabezpečí: sekcia 600
                   Spolupráca: sekcia 700, VÚEPP 
Plnenie: 
Materiál bol schválený na 33. PVM dňa 14. 11. 2002 a bol predložený MV a RR SR. Sektorový operačný program „Poľnohospodárstvo a rozvoj vidieka“ bol uznesením vlády SR č. 166 z 12. marca 2003  schválený ako súčasť Národného rozvojového plánu. Úloha bola splnená.

3. V rámci pripravovanej novelizácie zákona č. 263/1999 Z. z., o verejnom obstarávaní uplatniť harmonizáciu postupu s EÚ v súvislosti s výkonom Spoločnej poľnohospodárskej politiky“. 
                                                                       
                                                                       Termín: december 2002 – Úradu pre verejné obstarávanie
                                                                       Zabezpečí: sekcia 500
                                                                       Spolupráca: sekcia 400, 900

Plnenie: Úloha je neaktuálna, vzhľadom na skutočnosť, že dňom vstupu SR do EÚ budú priamo účinné nariadenia EÚ v oblasti spoločného organizovania trhu upravujúce tendrové procedúry v oblasti trhových nástrojov. 

4. Informácia o stave budovania hraničných prechodov na zabezpečenie veterinárnej a fytosanitárnej kontroly. 

	                                                             Termín: január 2003
                                                                          Zabezpečí: sekcia 500 
                                                                          Spolupráca: ŠVPS SR, ÚKSÚP	
 
Plnenie: 
Na základe misie EK boli k  hraničným inšpekčným staniciam (HIS) vznesené požiadavky, preto boli projekty dopracované a zaslané do Dublinu na prehodnotenie. Z Dublinu prišlo kladné stanovisko k upraveným projektom spolu s konečnými termínmi HIS Vyšné Nemecké do 30.6.2003, HIS Čierna nad Tisou do 30.11.2003 a HIS Bratislava letisko do 1.1.2004. Následne po dobudovaní HIS Čierna nad Tisou bude na základe tendru vybavená príslušnou technikou. V prípade HIS Bratislava letisko sa pôvodne uvažovalo o výkupe pozemkov avšak kvôli komplikáciám v procese vyvlastňovania resp. výkupu pozemkov bude dobudovaná HIS Bratislava letisko v rámci vlastných letiskových pozemkov v termíne do 1.1.2004. Materiál „Návrh harmonogramu dobudovania hraničných inšpekčných, veterinárnych a fytosanitárnych staníc...“ bol schválený vo vláde SR dňa 19. 3. 2003, č. uzn. vl. 194/2003.

5. V nadväznosti na Koncepciu celoživotného vzdelávania v rezorte pôdohospodárstva v SR zabezpečovať aktualizovanú objednávku vzdelávacích aktivít pre skvalitňovanie vzdelanostnej úrovne odborníkov.
                                                                             
                                                                            Termín: Aktualizácia objednávky  -  február 2003
		  V priebehu r. 2003 zabezpečovať vzdelávanie
			 			            Zabezpečí: sekcia 600
						           Spolupracuje: sekcia 500,700,800

Plnenie:
Vzdelávacie aktivity v rezorte pôdohospodárstva sú priebežne zabezpečované. Špecificky zamerané aktivity prioritne zamerané na integráciu SR do EÚ boli spracované a predložené na rokovanie 17.porady vedenia MP SR dňa 14.04.2003. Vzhľadom na niektoré duplicity vo vzdelávacích aktivitách v príslušných organizáciách rezortu bol spracovaný materiál „Komplexný návrh školení v roku 2003 organizovaných v rezorte pôdohospodárstva“, ktorý bol schválený 17. poradou vedenia MP SR dňa 15. 5. 2003. Pri sekcii európskej integrácie, štrukturálnej politiky a rozvoja vidieka sa vytvorí Odborná komisia pre ďalšie vzdelávanie, ktorá bude operatívne koordinovať vzdelávací proces a jeho priority. Úloha sa plní priebežne.

6.  Uplatniť komplexné programy zdravia hospodárskych zvierat v potravinovej bezpečnosti.
	
							Termín: realizácia od 1. 1. 2003  
							Zabezpečí: sekcia 500
							Spolupracuje: ŠVPS SR

Plnenie: 
Národný program zdravia zvierat je rozpracovaný a priebežne sa realizuje. 

7. Zintenzívniť spoluprácu s OBEO (obchodno-ekonomické oddelenia) ZÚ SR na podporu proexportných aktivít spočívajúcich v spravodajskej a stykovej činnosti, spolupráci pri príprave dohôd o medzinárodnej spolupráci, kooperačných stretnutiach, iniciovaním vstupu investícií do SR, spracovania dopytov, prípravy podkladov pre tendre pre rezort pôdohospodárstva. 

Termín: Vláde SR - MZV SR  február 2003
							Zabezpečí: sekcia 500
							Spolupracuje: Odbor zahraničných vzťahov

Plnenie: 
Odbor obchodnej politiky pripravil v januári 2003 návrh listu p. ministra s požiadavkou na podpredsedu vlády SR a ministra hospodárstva SR p. Nemcsicsa o rozšírenie, resp. posilnenie niektorých OBEO pracovníkmi s poľnohospodársko-potravinárskou obchodnou špecializáciou vo vybraných teritóriách, resp. na Misiách SR pri medzinárodných organizáciách. Úloha je splnená.

8. Dobudovať „Rýchly výstražný systém pre potraviny a krmivá SR“, vrátane Národného kontaktného bodu a zabezpečiť jeho prepojenie s EK.
						          Termín: väzba na projekt Phare									          Zabezpečí: sekcia 500
						          Spolupracuje: odbor informatiky, ŠVPS SR
Plnenie:
Materiálne dobudovanie „Rýchleho výstražného systému...“ sa odvíja od realizácie projektu PHARE. Národné kontaktné miesto je ustanovené v novele zákona o potravinách ( podľa bodu 5-úlohy vládne).

a) príprava legislatívnych nástrojov pre zriadenie a činnosť Rýchleho výstražného systému pre potraviny a krmivá SR
						     Termín: január 2003
						     (predložiť Stálej pracovnej komisii LRV pre správne právo)						    Zabezpečí: sekcia 500
Plnenie:
Návrh vyhlášky o postupoch uplatňujúcich sa v rámci systému rýchlej výmeny informácií  o potravinách v prípade vážneho a bezprostredného ohrozenia zdravia a bezpečnosti spotrebiteľa, bol prerokovaný a schválený na 4. porade vedenia MP SR dňa 30.1.2003 a postúpený na ďalší legislatívny postup. Nakoľko platný zákon o potravinách neumožňoval riešiť systém rýchlej výstrahy i pre oblasť krmív, predpokladá sa, že vyhláška bude po prerokovaní novely zákona o potravinách prepracovaná a rozšírená i o krmivá, čo je v súlade s Nariadením Rady a EP č. 178/2002.

b) zriadenie Národného kontaktného bodu pre Rýchly výstražný systém pre potraviny a krmivá SR (personálne obsadenie, školenia zamestnancov Národného kontaktného bodu a inšpektorov orgánov potravinového dozoru, technické vybavenie)
						    Termín: marec 2003							                                                       Zabezpečí: sekcia 500
							
Plnenie:
Národný kontaktný bod pre Rýchly výstražný systém, je legislatívne upravený novelou zákona o potravinách, kde sú ustanovené i jeho kompetencie. Do systému Rýchlej výstrahy budú zapojené orgány vykonávajúce potravinový dozor. V týždni od 10. marca 2003 prebiehalo školenie pre zamestnancov orgánov potravinového dozoru v rámci projektu PHARE zamestnancom Holandského úradu pre bezpečnosť potravín. 

9. Správa o postupe v rekonštrukciách a výsadbe vinohradov, ovocných sadov, plantáži drobného ovocia, skleníkov, špargle, liečivých a aromatických rastlín a návrh ďalšieho postupu.
						    
                                                                     Termín: marec 2003
						     Zabezpečí: sekcia 500
						     Spolupracuje: sekcia 300
Plnenie: 
Materiál: „Informácia o postupe v rekonštrukciách a výsadbe vinohradov, ovocných sadov, plantáži drobného ovocia, skleníkov, špargle, liečivých a aromatických rastlín a  o postupe rekonštrukcií skladov ovocia, zeleniny a zemiakov“ bol predložený na poradu vedenia MP SR v marci 2003. Informácia bola prerokovaná na 12. porade vedenia MP SR dňa 3. 4. 2003.

10. Správa o postupe rekonštrukcií skladov ovocia, zeleniny a zemiakov.

						       Termín: marec 2003
						       Zabezpečí: sekcia 500
						       Spolupracuje: sekcia 300
Plnenie: 
Materiál: „Informácia o postupe v rekonštrukciách a výsadbe vinohradov, ovocných sadov, plantáži drobného ovocia, skleníkov, špargle, liečivých a aromatických rastlín a  o postupe rekonštrukcií skladov ovocia, zeleniny a zemiakov“ bol predložený na poradu vedenia v marci 2003. Informácia bola prerokovaná na 12. porade vedenia MP SR dňa 3. 4. 2003.

11. Návrh na rozšírenie pracovných miest v odbore obchodnej politiky MP SR o 2-3 odborných pracovníkov. 
Poznámka: Ich úlohou by malo byť poradenstvo v zahraničnom obchode, pomoc pri obchodných rokovaniach, vyhľadávanie obchodných partnerov a hľadanie možnosti zabezpečenia aktívneho salda obchodnej bilancie s agrokomoditami. Súčasťou ich práce by bol aj rozbor trhov v krajinách potencionálnych obchodných partnerov. 
							Termín: apríl 2003
							Zabezpečí: sekcia 500
							Spolupracuje: sekcia 900
Plnenie: 
Po dohodách s kompetentnými orgánmi štátnej správy bude MP SR zodpovedné za administrovanie licencií a exportných náhrad, čo predstavuje priority odboru obchodnej politiky v príprave na úspešné zvládnutie administrovania obchodných nástrojov spoločnej poľnohospodárskej politiky EÚ. V tejto súvislosti nie je možné nové pracovné miesta vyčleniť na činnosti spojené s poradenstvom v zahraničnom obchode, nakoľko všetky sily odboru budú sústredené na činnosti spojené so vstupom SR do EÚ. Vyhľadávanie obchodných partnerov, pomoc pri obchodných rokovaniach a pod. sú obsiahnuté v návrhu činnosti Slovenskej agrárnej marketingovej organizácie (SAMO/IPA SR) a odporúčame, aby tieto činnosti vykonávalo SAMO v rámci exportného marketingu.
Na základe zmien vo vnútornej organizácii MP SR od 1. 4. 2003 odbor obchodnej politiky listom zo dňa 28. 4. 2003 na odbor organizácie a administratívy a Osobný úrad MP SR predložil návrh nových opisov štátnozamestnaneckých miest spolu s požiadavkou na vypísanie výberového konania. 	 Úloha sa plní.

12.  Analýza realizačných výstupov z rezortných úloh vedy a výskumu riešených v rokoch 1999-2002, vrátane návrhu na ich uplatnenie v praxi.

							Termín: jún 2003
							Zabezpečuje: sekcia 600
							Spolupracuje: sekcia 500,700,800

Plnenie: Analýza sa priebežne pripravuje.
13. Vypracovať návrh na zrušenie dane z poľnohospodárskej pôdy a po jeho odsúhlasení so Združením miest a obcí SR ho predložiť na zapracovanie MF SR 
- nadväzne na to iniciovať s MF SR prípravu novelizácie zákona č. 317/1992 o dani z nehnuteľností
Poznámka: V návrhu Plánu legislatívnych úloh vlády na rok 2003 MF SR nepočíta s novelizáciou zákona č. 317/1992 Zb. o dani z nehnuteľností.

							Termín: predloží sa MF SR – máj 2003
							Zabezpečuje: sekcia 300
							Spolupráca: sekcia 400,500, ZMOS, MF SR
Plnenie: 
Uvedená problematika bola riešená. Združenie miest a obcí SR listom č. 79/2003/Mr. z 11. 2. 2003 oznámilo, že nemôže súhlasiť s návrhom MP SR V nadväznosti na toto negatívne stanovisko nie je možné návrh predložiť MF SR na zapracovanie do zákonu č. 317/1992 Zb. o dani z nehnuteľností.

14. V spolupráci s MF SR vypracovať stratégiu prípravy na implementáciu obchodných postupov aplikovateľných na určité druhy tovarov pochádzajúcich zo spracovania poľnohospodárskych produktov po vstupe SR do EÚ

							Termín: jún 2003 ( predložiť MF SR - máj 2003 )
							Zabezpečuje: sekcia 500
							Spolupráca: MF SR, sekcia 900			
Plnenie: 
Odbor obchodnej politiky v spolupráci s VÚEPP Bratislava v súčasnosti pripravuje návrhy implementácie obchodných postupov aplikovateľných na určité druhy tovarov pochádzajúcich zo spracovania poľnohospodárskych produktov po vstupe SR do EÚ. Keďže úloha bola rozšírená aj o prípravu implementácie obchodných postupov aj na tovary podliehajúce Spoločnej poľnohospodárskej politiky a o postupy v licenčnom konaní, je potrebné do tejto úlohy zapojiť aj pracovníkov IPA SR a jednotlivých „komoditárov“ na sekcii poľnohospodárstva, potravinárstva a obchodu  Z toho dôvodu požiada sekcia o predĺženie termínu úlohy do 30. 9.2003.

15. Návrh na zabezpečenie školení a stáže pracovníkov jednotnej Platobnej agentúry vrátane pracovníkov regionálnych pracovísk na úseku legislatívy EÚ a SR
a)	vypracovať harmonogram školení a stáže pracovníkov JPA na úrovni centrály ako aj regionálnych odborov
							Termín: marec 2003
							Zabezpečuje: sekcia 300
						            Spolupracuje: sekcia 900,VÚPOP, ÚKSUP
Plnenie: 
"Návrh harmonogramu školení zamestnancov Jednotnej platobnej agentúry." bol sekciou pôdohospodárskej politiky a rozpočtu MPSR predložený na rokovanie porady vedenia ministerstva v mesiaci júl 2002.
Na porade vedenia MP SR v dňoch 27. a 29. januára 2003 v rámci prejednávania "Návrhu ďalšieho postupu a organizačno-technických opatrení na zabezpečenie zriadenia a budovania Pôdohospodárskej platobnej agentúry", bola schválená zmena názvu Jednotná platobná agentúra na názov Pôdohospodárska platobná agentúra.  
V mesiaci marec 2003 bol na rokovanie porady vedenia MP SR predložený a schválený "Návrh projektu vzdelávania školiteľov pre prácu s agendou EU". Cieľom projektu je pripraviť účastníkov školenia z radov štátnych zamestnancov ministerstva na pozície školiteľov, ktorí budú školiť zamestnancov pracujúcich s agendou EU.
Agentúra SAPARD ako jedna zo súčastí budúcej Pôdohospodárskej platobnej agentúry prijala Plán vzdelávania zamestnancov na rok 2003, ktorý aj priebežne realizuje. 

Dňa 15. mája 2003 schválila porada vedenia MP SR materiál: „Komplexný návrh školení v roku 2003 organizovaný v rezorte pôdohospodárstva“, č. m. 4248/2003.

b)	zabezpečiť školenia pracovníkov JPA v rámci twinningových projektov

							Termín: II.-III. štvrťrok 2003
							Zabezpečuje: sekcia 300
						            Spolupracuje: sekcia 500,900,VÚPOP, ÚKSUP

Plnenie: 
V rámci Twinningového projektu SR99/IB/AG/ "Implementácia spoločnej poľnohospodárskej politiky" bol dňa 17. - 21. júna 2002 uskutočnený seminár pod vedením pracovníka ministerstva pôdohospodárstva Nemecka za účasti zamestnancov Odboru platobnej agentúry MP SR a Regionálnych odborov MP SR. Témou seminára boli otázky týkajúce sa prevádzky IACS. V mesiacoch jún až august 2002 pokračovali školenia a semináre zamestnancov Odboru platobnej agentúry MP SR v oblasti prijímania žiadostí, spracovania žiadostí, administratívnej kontroly a kontroly na mieste. Školenia pracovníkov Pôdohospodárskej platobnej agentúry prostredníctvom twinningového projektu sa budú ďalej realizovať v II. polroku 2003.

16. Návrh koncepcie využívania biomasy a obnoviteľných zdrojov energie v poľnohospodárstve.

							Termín: október 2003
							Zabezpečuje: sekcia 500
							Spolupracuje: sekcia 600
Plnenie: 
Úloha sa zabezpečuje a v súčasnosti sa pripravujú podkladové materiály.

17. Informácia o realizácii programu evidencie ovocných sadov a chmeľníc podľa požiadaviek EÚ a vytvoriť podmienky pre zriadenie a prevádzkovanie špeciálnych registrov ( predložiť informáciu ).

						             Termín: november 2003
						             Zabezpečuje: sekcia 500
						             Spolupracuje: sekcia 300, odbor informatiky
                                                                                                   VÚPOP, ÚKSUP,

Plnenie: 
MP SR priebežne vytvára podmienky pre zriadenie a prevádzkovanie špeciálnych registrov.

18. Dobudovanie agrárneho trhového informačného systému v súlade s predpismi EÚ a zabezpečiť inštitucionalizáciu i potrebný legislatívny rámec v zmysle nariadení EÚ

							Termín: november 2003
							Zabezpečuje: sekcia 500,900
							Spolupracuje: odbor informatiky

Plnenie: 
Úloha sa zabezpečuje v súlade s prípravou a budovaním Pôdohospodárskej platobnej agentúry.

19. Dobudovať systém tvorby Ekonomického poľnohospodárskeho účtu (EPU) v súlade s metodikou Eurostatu, vrátane prognostickej funkcie EPU. 
- správa o riešení EPU v roku 2003

							Termín: november  2003
							Zabezpečuje: sekcia 300
							Spolupracuje: VÚEPP
Plnenie:
Úloha sa priebežne zabezpečuje.

20. Vybudovať informačný systém o transakciách s pôdou  ( hlavne o nájme predaji a cene ) 
- informáciu predložiť na PVM
							Termín: december  2003
							Zabezpečuje: odbor informatiky
   						            Spolupracuje: sekcia 400, ÚGKK, VÚPOP, VÚEPP, 
                                                                                                   SPF
Plnenie:
V súčasnosti sa pripravuje schéma riešenia informačného systému.

21. Dobudovať register viníc a ostatné pozemkové registre v súlade s požiadavkami EÚ a následne zabezpečiť systém evidencie vinohradov a výroby vína 
 - predložiť informáciu na PVM
						Termín: december 2003
						Zabezpečí: sekcia 500
				                         Spolupracuje: sekcia 300, odbor informatiky,
                                                                                                  ÚKSUP, VÚPOP

Plnenie: 
K 15.3.2003 bolo firmou GEO-KOD zameraných 12700 ha viníc. V užívaní právnickými osobami bolo prihlásených cca 70 % vinohradov a v užívaní drobných vinohradníkov prijali 11000 žiadostí k registrácii. Činnosť je zabezpečovaná s cca 140 vinohradníckymi dôverníkmi. Pre urýchlenie prác bola nadviazaná spolupráca s VÚPOP za účelom poskytnutia ortofotosnímok. Úloha sa priebežne zabezpečuje.

22. V spolupráci s výrobnými zväzmi a EXIM bankou riešiť zvýšenie úrovne poskytovaných úverov na export agropotravinárskych produktov a možností ich bonifikácie      
 
					            Termín: priebežne v r. 2003
                                                                            Zabezpečí: sekcia 300
					           Spolupráca: sekcia 500						

Plnenie:
V júni 2002 bola uzavretá dohoda o spolupráci medzi MP SR a EXIM bankou, ktorej cieľom je vytváranie podmienok pre aktivizáciu zahraničného obchodu s poľnohospodárskymi produktami, potravinárskymi výrobkami a výrobkami LH so zameraním na zvýšenie proexportnej výkonnosti. V priebehu I. štvrťroku 2003 sa uskutočnili rokovania medzi MP SR (sekciou 300) a EXIM bankou o postupe v oblasti zahraničného obchodu v tomto roku.
23. Sledovať dovozy agrokomodít (mesačne – v nadväznosti na výsledky colnej štatistiky) so zámerom aplikovať pri nadmerných dovozoch opatrenia na ochranu domácich výrobcov pri rešpektovaní príslušných legislatívnych predpisov.
	Termín: priebežne v r. 2003 ( mesačne )
	Zabezpečí: sekcia 500
	Spolupracuje: Colná správa, VÚEPP, Radela
Plnenie: 
Na základe sledovania vývoja dovozov, ktoré spracováva odbor obchodnej politiky z podkladov colnej štatistiky a predkladá ich samosprávnym orgánom – SPPK a jej príslušným výrobným zväzom bol Zväzom chovateľov ošípaných a Úniou hydinárov Slovenska spracovaný a na Ministerstvo hospodárstva (po konzultácii na MP SR) v súlade so zákonom č. 214/1997 Z. z. podaný podnet na zahájenie šetrenia k zavedeniu ochranného opatrenia pred nadmernými dovozmi. Úloha sa plní.

24.Kontinuálne implementovať politiku kvality vo vzťahu k typickým - tradičným a geograficky    chráneným poľnohospodárskym výrobkom a potravinám na národnej úrovni.       							                          Termín: priebežne v r. 2003
							Zabezpečí: sekcia 500
Plnenie: 
V pripravovanej novele zákona o potravinách v § 9a (bod 5-úlohy vládne) sa navrhuje aj úprava  pôsobnosti orgánov štátnej správy (MP SR a ÚPV SR) ako aj základných podmienok na získanie ochrany označenia pôvodu, zemepisného označenia. V súlade so splnomocnením sa pripravuje vydanie vyhlášky, ktorou budú podrobnejšie upravené podmienky a postupy, ktoré musí žiadateľ splniť. K danej problematike sa uskutočnili viaceré rokovania s gestorom registrácie ochrany označení pôvodu (v súlade s kompetenčným zákonom) – Úradom priemyselného vlastníctva SR.
V júni 2002 bola uzavretá dohoda o spolupráci medzi MP SR a EXIM bankou, ktorej cieľom je vytváranie podmienok pre aktivizáciu zahraničného obchodu s poľnohospodárskymi produktmi, potravinárskymi výrobkami a výrobkami LH so zameraním na zvýšenie proexportnej výkonnosti. V priebehu I. štvrťroku 2003 sa uskutočnili rokovania medzi MP SR (sekcia 300) a EXIM bankou o postupe v oblasti zahraničného obchodu v tomto roku.

25. V súlade s prijatými strategickými cieľmi a zámermi uvedenými v „Návrhu reštrukturalizácie potravinárskeho priemyslu“ - pokračovať v reštrukturalizácii jednotlivých odvetví
							Termín: priebežne v r. 2003							                                      Zabezpečuje: sekcia 500
							Spolupracuje: sekcia 300, 900
Plnenie: 
Realizácia programu reštrukturalizácie potravinárskeho priemyslu bola za uplynulé obdobie sústredená predovšetkým do znižovania nadbytočných kapacít, do modernizácie výrobného procesu, vrátane zlepšenia hygieny potravín podľa parametrov a kritérií platných v EÚ, najmä v odboroch mäsového, mliekárenského a hydinárskeho priemyslu a do zvýšenia konkurenčnej schopnosti potravinárskych výrobkov. 
Treba však povedať, že proces reštrukturalizácie neprebieha želateľným tempom, o čom svedčia najmä výsledky vykonaných auditov z úrovne ŠVPS SR, keď sa predpokladá, že iba cca 30 % subjektov v mäsovom priemysle splní do konca t. r. technologické a hygienické kritériá EÚ.       O niečo priaznivejšia je situácia v mliekárenskom priemysle (zahraničný investor) a v priemysle spracovania jatočnej hydiny, pri súčasnej modernizácii a koncentrácii spracovania surovín vrátane diverzifikačných zmien.
V odboroch spracovávajúcich rastlinné suroviny je úroveň európskych štátov dosahovaná v tukovom priemysle, vo výrobe sladu a piva, spracovaní hrozna, cukrovarníckom a škrobárenskom priemysle, vo výrobe trvanlivého pečiva, nealko-nápojov a minerálnych vôd a čiastočne v mraziarenskom priemysle. Štrukturálne a modernizačné zásahy sú ešte nevyhnutné v pekárskom priemysle, v spracovaní ovocia a zeleniny teplou cestou, mlynskom priemysle a spracovaní rýb.
26. V rámci realizácie opatrení vyplývajúcich z revidovaného Národného programu pre prijatie Acquis communitaire:
a) pokračovať v harmonizácii legislatívy pre potraviny v kapitole Voľný pohyb
 tovaru

							 Termín: priebežne v r. 2003( nepredkladať do PVM )
						              Zabezpečuje: sekcia 500
					              Spolupracuje: MZ SR, IAP-ÚV SR

Plnenie: 
Úloha sa plní priebežne. Okrem vyššie citovanej novely zákona o potravinách (bod 5-úlohy vládne) sa priebežne zabezpečuje v súlade s novoprijímanou legislatívou EÚ i národná legislatíva (napríklad novela hlavy PK SR Cudzorodé látky, novela hlavy PK SR Lieh a liehoviny). V súčasnosti sa pripravuje novela hlavy PK SR Predmety prichádzajúce do styku s potravinami, Rýchlomrazené potraviny a ďalšie.

b) realizovať opatrenia na úseku dozoru s cieľom zaviesť systém národného plánovania a vyhodnocovania výsledkov z kontroly potravín

							 Termín: priebežne v r. 2003( nepredkladať do PVM )
						              Zabezpečuje: sekcia 500
					              Spolupracuje: MZ SR
Plnenie: 
Na 38. porade vedenia ministerstva bol schválený Národný program úradnej kontroly potravín, ktorým sú rozpracované zásady kontroly potravín ustanovených zákonom č. 152/1995 Z. z. o potravinách v znení neskorších predpisov v súlade so Smernicou Rady 89/397/EEC na úradnú kontrolu potravín. Súčasťou Národnej správy je i Plán odberu vzoriek na rok 2003 v rámci úradnej kontroly ako aj jeho spresnenie na 1. štvrťrok 2003.V súlade so závermi z rokovania porady vedenia ako aj závermi Misie z Dublinu bola za rok 2002 vypracovaná a na 8. porade vedenia ministerstva v marci 2003 schválená Národná správa o úradnej kontrole potravín. Po jej preklade bola poskytnutá i Misii z Dublinu v 15. týždni 2003.

27. Na základe výsledkov Štrukturálneho cenzu fariem 2001 v SR dobudovať reprezentatívnu             vzorku respondentov Informačnej siete poľnohospodárskeho účtovníctva (FADN). 
- informatívna správa o tvorbe a prevádzke informačnej siete poľnohospodárskeho  účtovníctva v SR v roku 2003
		
				                                      Termín: priebežne v r. 2003( nepredkladať do PVM )
								december 2003
				                                      Zabezpečuje: sekcia 300
				                                      Spolupracuje: VÚEPP

Plnenie: 
Úloha bude zabezpečená.
V roku 2003 bol vypracovaný plán výberu podnikov, ktorý bude prerokovaný v Národnej komisii pre ISPU v SR dňa 7. 5. 2003. Na základe rozhodnutia komisie bude plán zaslaný do EÚ a po jeho odobrení sa začne jeho realizácia (do konca novembra 2003).

28. Harmonizovať opatrenia a nástroje na plnú implementáciu Spoločnej poľnohospodárskej politiky EÚ v oblasti regulácie trhu s vybranými agropotravinovými komoditami.

								Termín: november  2003
								Zabezpečuje: sekcia 500
								Spolupracuje: sekcia 300, 400, 600, 
								          IPA, VÚEPP
Plnenie: 
Trhové poriadky pre spoločnú organizáciu trhu s rastlinnými a živočíšnymi komoditami    boli vypracované. V novembri 2002 bol vydaný Výnos Ministerstva pôdohospodárstva Slovenskej republiky z 25. novembra 2002 č. 2953/2002-100, ktorým sa vydáva trhový poriadok pre mlieko.                     Úloha sa priebežne zabezpečuje.

29. Rozvíjať genetiku a šľachtenie hospodárskych zvierat v rámci trvalo udržateľného poľnohospodárstva.
							Termín: priebežne v r. 2003									            Zabezpečuje: sekcia 500
							Spolupracuje: sekcia 600, VÚŽV Nitra

Plnenie: 
Zachovanie ohrozených druhov a plemien hospodárskych zvierat dlhodobo chovaných na území Slovenskej republiky vytvorením chránených chovov u hovädzieho dobytka, oviec, koní a hydiny.     Úloha sa priebežne zabezpečuje.

30. Efektívne využívať disponibilné zdroje krmív a optimalizovať welfare zvierat pri zvyšovaní kvality živočíšnych produktov.
							Termín: priebežne v r. 2003							                                      Zabezpečuje: sekcia 500
							Spolupracuje: VÚŽV Nitra

Plnenie: 
Prebieha proces zosúlaďovania legislatívy EÚ v oblasti pohody zvierat.

31. Spracovať a publikovať prehľad vývozných  preferencií pre jednotlivé agroprodukty v rámci jednotlivých bilaterálnych a multiraterálnych dohôd o voľnom obchode pre ich efektívnejšie využívanie v praxi.
							Termín: priebežne predkladať odboru masmediálnej  
                                                                                         politiky a styku s verejnosťou
							Zabezpečuje: sekcia 500
							Spolupracuje: sekcia 900, MH SR

Plnenie: 
Podľa termínov ukončenia rokovaní o liberalizácii agrárneho a potravinárskeho obchodu, ktorých výsledkami sú vývozné preferencie (ale aj dovozné poskytnuté druhej zmluvnej strane), odbor obchodnej politiky zabezpečuje prostredníctvom Ministerstva zahraničných vecí zverejnenie Oznámenia v zbierke zákonov o vykonávaní Dohôd o voľnom obchode. Zatiaľ poslednými Oznámeniami MZV SR bolo Oznámenie č. 758/2002 o vykonávaní Dohody o prístupe Chorvátskej republiky k Dohode CEFTA od 1. 3.2003 a Oznámenie č. 759/2002 o vykonávaní Doplnkového protokolu č. 12 k Dohode CEFTA o uplatňovaní nových koncesií vo vzájomnom obchode so Slovinskou republikou.             Úloha sa priebežne zabezpečuje.

32. Zintenzívniť realizáciu predvstupového programu SAPARD.

		                                                                Termín: priebežne v r. 2003( nepredkladať do PVM )
							Zabezpečuje: sekcia 600
							Spolupracuje: sekcia 900
Plnenie: 
Úloha sa plní priebežne.
V záujme zvýšenia čerpania finančných prostriedkov z programu SAPARD sa od začiatku implementácie programu (15. 4. 2002) prijalo a realizovalo množstvo opatrení, efekt ktorých sa začal prejavovať od februára 2003 a bude mať v priebehu roka 2003 výrazne akceleračný charakter
Prostredníctvom Monitorovacieho výboru pre program SAPARD, ktorého zasadanie sa uskutoční v mesiaci máj 2003 bude Európska komisia požiadaná o súhlas s rozšírením podporovateľných investícií v rámci opatrenia č. 1 o sektor hovädzieho dobytka a ošípaných.  MP SR realizuje verejnú súťaž pre doposiaľ neimplementované opatrenie č. 7 (Pozemkové úpravy), kde je pripravených cca 60 projektov v celkovom objeme 220 mil. Sk. Na základe už uskutočnenej predakreditačnej previerky Národným fondom je predpoklad akreditácie ďalších opatrení č. 7 (Poľnohospodárske postupy smerujúce k ochrane životného prostredia a krajiny),  č.8 (Rozvoj ľudských zdrojov)  a č.9 (Technická pomoc) Európskou komisiou do konca I. polroka 2003. Pripravená je tiež intenzívna propagácia programu prostredníctvom masmédií, školení a seminárov pre cieľové skupiny žiadateľov a pre Regionálne odbory MP SR.
Na základe doterajšieho trendu predkladania a posudzovania projektov, po potvrdení akreditácie zostávajúcich opatrení  Plánu rozvoja poľnohospodárstva a vidieka SR  a rozšírení plánu o nové opatrenia  zo strany EK  je možné predpokladať, že do 28. 2. 2004 bude na AS predložených a  schválených cca 400 - 450 projektov, pričom sa predpokladá nakontrahovať z verejných zdrojov čiastku 90 160 tis. EUR, čo bude predstavovať  plnenie 89,2  % z ročných finančných dohôd 2000, 2001, 2002 a 2003 (pozn.: K 30. 4. 2003 bolo schválených 100 projektov v celkovom objeme verejných zdrojov z programu SAPARD 12 917 tis. EUR).

33. Postupne prebudovať systém nástrojov štrukturálnej politiky podľa systému uplatňovaného v EÚ.
							Termín: priebežne v r. 2003										Zabezpečuje: sekcia 300, 600
							Spolupracuje: sekcia 500, 900, VÚEPP

Plnenie:
Systém nástrojov štrukturálnej politiky je prebudovaný a bude uplatňovaný v rámci Sektorového operačného plánu pre poľnohospodárstvo a rozvoj vidieka, ktorý bol 12. 3. 2003 schválený vo vláde SR ako súčasť „Národného rozvojového plánu SR“, ako aj v pripravovanom Pláne rozvoja vidieka SR, 
34. Pokračovať v monitorovaní vplyvu uplatnenia SPP a jej pripravovaných zmien na slovenské poľnohospodárstvo (Využiť pri rokov. v prístup. procese do EÚ).

                                                                             Termín: priebežne v r. 2003										Zabezpečuje: sekcia 300									            Spolupracuje: sekcia 500, VÚEPP

Plnenie: 
V nadväznosti na ukončenie predvstupového procesu SR do EÚ na summite v Kodani 12.-13. decembra 2002 bol pripravený materiál „ Aktualizácia dosahov vstupu SR do EÚ na slovenské poľnohospodárstvo“, č. m. 609/2003-100, ktorý bol vo februári 2003 schválený vo vedení MP SR. Úloha sa priebežne zabezpečuje.

B.  L E S N É   H O S P O D Á R S T V O

35. Rozpracovať opatrenia požiarnej ochrany pre LH vyplývajúce z platnej legislatívy a zabezpečiť leteckú požiarnu službu v rozsahu pridelených finančných zdrojov na túto činnosť.

                                                                             Termín: jún 2003
							Zabezpečuje: sekcia 700									            Spolupracuje: MV SR

Plnenie: 
Bolo vypracované „Spoločné usmernenie MV SR a MP SR zo dňa 6. marca 2003 o aplikácii ustanovení § 10 vyhlášky MV SR č. 121/2002 Z. z.“ a  „Smernica MP SR a MV SR č. 1344/40/2003-70 o leteckej činnosti vykonávanej pri monitorovaní a hasení lesných požiarov (LPS)“. Lesy Slovenskej republiky, š.p. ako poverená organizácia predložila na MP SR žiadosť o pridelenie potrebných finančných prostriedkov na zabezpečenie LPS vo výške 4,25 mil. Sk. V prípade akceptácie požiadavky bude LPS poverenou organizáciou zabezpečená. 

36. Vyhodnotiť aktuálny stav legislatívy v oblasti LH, posúdiť súlad so súčasnou legislatívou EÚ a navrhnúť konkrétne opatrenia na ich harmonizáciu.

                                                                             Termín: júl 2003
							Zabezpečuje: sekcia 700									            Spolupracuje: sekcia 400, 600

Plnenie: 
V priebehu roku 2002 bol do NR SR predložený nový návrh zákona o lesoch, ktorý zohľadňoval platnú legislatívu EÚ v oblasti lesníctva. Návrh zákona obsahoval aj tabuľky zhody, ktoré porovnávali zhodu ustanovení legislatívy EÚ s ustanoveniami nového návrhu zákona o lesoch v oblasti ochrany lesov pre atmosferickým znečistením, ochrany lesov pred požiarmi, ochrany lesov pred zavlečením karanténnych škodcov, klasifikácie surového dreva atď. Návrh zákona sám upravoval jednotlivé oblasti legislatívy EÚ, alebo vytváral podmienky na vydanie vykonávacích predpisov k zákonu o lesoch.
Návrh zákona o lesoch nebol však prerokovaný v pléne NR SR.V roku 2003 má byť návrh zákona o lesoch predložený opäť na rokovanie vlády SR v mesiaci november a do konca roku 2003 aj na rokovanie pléna NR SR.  

37. V nadväznosti na schválenú „ Koncepciu financovania lesného hospodárstva do roku 2005“ uplatniť v rámci programového rozpočtovania vo východiskách pre štátny rozpočet na rok 2003 nevyhnutné finančné prostriedky na zabezpečenie programov. 
Poznámka: Podklady boli predložené v septembri odboru rozpočtu a záverečného účtu

							Termín: sekcia 300 - september 2002(Vláda SR)
							Zabezpečuje: sekcia 700									
Plnenie: 
V  rozpočte kapitoly MP SR na rok 2003 spracovanej v plnej programovej štruktúre sú upravené výdavky pre lesné hospodárstvo alokované v programe 04U Lesné hospodárstvo vo výške 403 974 tis. Sk. Zámerom programu je zachovanie, ochrana a zveľaďovanie lesov SR na princípoch trvalo udržateľného obhospodarovania a pri plnení všetkých funkcií lesa so zreteľom na zvyšovanie konkurencieschopnosti v lesníctve a ochranu životného prostredia. 
Program má štyri podprogramy :
                                                                                                                      rozpočet
•	Obnova a rozvoj lesného hospodárstva                                            28 000 tis. Sk
•	Hospodárska úprava a ozdravenie lesov                                         104 574 tis. Sk 
•	Správa a ochrana národných parkov                                                75 000  tis. Sk
•	Zveľaďovanie lesného fondu                                                          196 400 tis. Sk

V rozpočte nie sú v plnej miere zabezpečené výdavky na úlohy vyplývajúce zo schválenej koncepcie lesného hospodárstva.

38. Zabezpečiť realizáciu výsledkov vedecko-technických projektov, ktorých riešenie končí v roku 2002 a konfrontovať hlavné smery a priority odvetvovej vedecko-výskumnej základne SR s európskym výskumným priestorom.
							Termín: priebežne v r. 2003
Zabezpečuje: sekcia 700
Plnenie:
Z dosiahnutých výsledkov riešenia všetkých ukončených vedecko-technických projektov v roku 2002 sa zabezpečuje ich realizácia podľa jednotlivých VTP takto:

a)	Národný kooperatívny program monitorovania a vyhodnotenia vplyvu znečisteného ovzdušia na lesné ekosystémy
b)	Výskum metód obhospodarovania horských lesov na princípe trvale udržateľného rozvoja
c)	Výskum ekonomických metód a nástrojov pre trvalé obhospodarovanie lesov
d)	Energetické využívanie biomasy produkovanej v rezorte pôdohospodárstva
e)	Výskum veľkoplošného ekologického manažmentu hlavných a chránených druhov zveri v poľovných oblastiach a lokalitách a ochrana jej genofondu

Realizácia výsledkov vedecko-technických projektov sa zabezpečuje na základe zmlúv o odovzdaní a prebratí výsledkov výskumu, ktoré uzavrel LVÚ Zvolen s hlavnými realizátormi a to s Lesoprojektom Zvolen, Lesmi SR š. p. B. Bystrica, MŽP SR, ZTS TEES Lesné traktory, a. s. Trstená alebo priamo cez zadávateľa VTP a to MP SR.
	
	V rámci medzinárodnej vedecko-výskumnej spolupráce sa odvetvová VVZ  aktívne zapája do riešenia väčšinou dvojstranných výskumno-vývojových projektov. LVÚ Zvolen riešil v minulom roku 16 projektov. Väčšinou to boli projekty s tematikou imisného ovplyvňovania a biologickej ochrany lesov a využívania dendromasy na energetické účely. Inštitucionálne to boli partnerské ústavy a univerzitné výskumné pracoviská v Poľsku, Rakúsku, Veľkej Británie ale aj USA. Osobitne je potrebné uviesť inštitucionálnu spoluprácu s IUFRO, EFI a FAO. 

	V európskom priestore je potrebné konfrontovať najmä výskumné zameranie odvetvovej VVZ so zameraním 5. a 6. rámcového programu EÚ. Tak ako v ostatných európskych štátoch alebo priamo aj vo výskumných  programoch EÚ, tak aj v lesníctve SR sa preferujú výskumné projekty na trvalo udržateľné a prírode blízke obhospodarovanie lesov. I keď obsahové zameranie výskumu v SR a v krajinách EÚ je veľmi blízke, nedarí sa zabezpečiť  vyššiu účasť odvetvovej VVZ na riešení projektov z rámcových programov EÚ. Podľa skúsenosti z realizácie 5. rámcového programu EÚ je toto problém celej európskej vedecko-výskumnej základne.

C. V O D N É   H O S P O D Á R S T V O

39. Návrh nariadenia vlády SR, ktoré stanoví výšku platieb, poplatkov podrobnosti súvisiace so spoplatnením užívania vôd, druh a rozsah ďalších spoplatnených vodohospodárskych služieb a výkonov. 
							 Termín: MŽP SR – november 2002 (Vláda SR)								 Zabezpečuje: MŽP SR									                          Spolupracuje: sekcia 400, 800
Plnenie: 
Časť nariadenia, ktorej vypracovaním bolo poverené MP SR, bola zaslaná MŽP SR listom č. 413/2002-830 zo 4.11.2002.

40. Návrh všeobecne záväzného právneho predpisu MP SR, ktorým sa ustanovuje Program poľnohospodárskych činností vo vyhlásených zraniteľných oblastiach do 31. decembra 2003 (úloha vyplýva nielen z rozpracovania opatrení, ale hlavne zo zákona č. 184/2002 Z. z. o vodách).
							
						Termín: október 2003 (vedenie MP SR)
							 Stála pracovná komisia LRV SR pre správne právo
                                                                               –   december 2003 (Vláda SR)								             Zabezpečuje: sekcia 800, 600								                         Spolupracuje: sekcia 400, 500
   
Plnenie: 
Úloha je v súčasnosti rozpracovaná, pripravujú sa podklady pre návrh vyhlášky MP SR.

41. Návrh všeobecne záväzného predpisu MP SR, ktorý ustanoví pravidlá využívania hydroenergetického potenciálu.
						Termín: apríl 2003 (vedenie MP SR)				 						Stála pracovná komisia LRV SR pre správne právo
                                                                               –   jún  2003 (Vláda SR)									Zabezpečuje: sekcia 800							                         		Spolupracuje: sekcia 400, SVP, š. p., Banská Štiavnica
   
Plnenie: 
Návrh vyhlášky MP SR, ktorou sa ustanovujú pravidlá využívania hydroenergetického potenciálu bol schválený na 15. porade vedenia MP SR dňa 5. 5. 2003. Následne sa bude zabezpečovať ďalší legislatívny postup.

42. Uplatnenie vecnej regulácie ceny povrchovej vody prostredníctvom Úradu pre reguláciu sieťových odvetví.
Termín: MP SR predloží podklady v nadväznosti na  
             vyžiadanie gestora, t. j. Úradu pre reguláciu   
            sieťových odvetví			
 Zabezpečuje: Úrad pre reguláciu sieťových odvetví
						Spolupracuje: sekcia 800, VÚVH, SVP, š. p., Banská Štiavnica

Plnenie: 
MP SR predloží podklady v nadväznosti na vyžiadanie gestora, t. j. Úradu pre reguláciu sieťových odvetví.
43. Vyčlenenie organizačnej jednotky poverenej organizáciou TBD (technicko-bezpečnostný dohľad na vodných dielach)  z Vodohospodárskej výstavby, š. p., Bratislava a jej začlenenie pod VÚVH Bratislava (oddelenie prevádzkovej činnosti od dohľadu, ktorý musí byť nezávislý).

					               Termín: priebežne v r. 2003										  Zabezpečuje: sekcia 800									               Spolupracuje: Vodohospodárska výstavba, š. p., Bratislava 

Plnenie: 
Úloha čiastočne splnená.
Komplexné riešenie činnosti TBD sa  uskutoční v nadväznosti na usporiadanie majetkových vzťahov na VD Gabčíkovo a na novelu zákona č. 575/2001 Z. z. 

44. Návrh vyhlášky MP SR, ktorou sa určujú podrobnosti o povinnostiach a zodpovednosti správcov vodných tokov a o niektorých otázkach týkajúcich sa vodných tokov
Poznámka: Podmienené novelizáciou  zákona č. 184/2002 Z. z., o vodách a o zmene a doplnení niektorých zákonov, ktorý má MŽP SR podľa návrhu plánu legislatívnych úloh vlády predložiť v októbri 2003 do NR SR .

						Termín: do 3. mesiacov po schválení novely zákona							Zabezpečuje: sekcia 800									            Spolupracuje: sekcia 400, VÚVH, SVP, š. p., Banská Štiavnica

Plnenie:
Na zasadnutí Stálej pracovnej komisie LRV SR pre správne právo 12.8.2002 bola vyhláška prerokovaná, avšak bola komisiou pozastavená z dôvodu, že zákon č. 184/2002 Z. z. o vodách a o zmene a doplnení niektorých zákonov v plnom rozsahu rieši uvedenú problematiku. Na prácach sa bude pokračovať po novelizácií zákona č. 184/2002 Z. z., ktorú má MŽP SR podľa Plánu legislatívnych úloh vlády SR predložiť v októbri 2003 na rokovanie NR SR.

45.  Vypracovať návrh všeobecne záväzného predpisu MP SR, ktorý ustanoví podrobnosti o technických úpravách, majetkovej ujme a úhradách nákladov spojených s ochranou vodných zdrojov“.

						Termín: do 9. mesiacov po schválení novely zákona							Zabezpečuje: sekcia 800									            Spolupracuje: sekcia 400,600,VÚVH

Plnenie:
Na základe právnej a technickej analýzy problematiky sme dospeli k záveru, že vydanie všeobecne záväzného predpisu je podmienené novelizáciou (§ 28 ods. 6 a 7) zákona č. 184/2002 Z. z. o vodách a o zmene a doplnení niektorých zákonov (gestorom ktorého je MŽP SR). Harmonogram riešenia a termín ukončenia úlohy bude možné stanoviť až po začatí prác na uvedenej novelizácií.